CELEX: 62019TN0399
Language: et
Date: 2019-06-25 00:00:00
Title: kohtuasi T-399/19: 25. juunil 2019 esitatud hagi — Polskie Górnictwo Naftowe i Gazownictwo versus komisjon

26.8.2019   
            
            
               ET
            
            
               Euroopa Liidu Teataja
            
            
               C 288/57
            
         
      25. juunil 2019 esitatud hagi — Polskie Górnictwo Naftowe i Gazownictwo versus komisjon
      (kohtuasi T-399/19)
      (2019/C 288/70)
      Kohtumenetluse keel: poola
      
         Pooled
      
      
         Hageja: Polskie Górnictwo Naftowe i Gazownictwo S.A. (Varssavi, Poola) (esindajad: E. Buczkowska ja M. Trepka)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 17. aprilli 2019. aasta otsus Euroopa Liidu toimimise lepingu artikli 102 kohase menetluse kohta, juhtum AT.40497 — Polish gas prices, millega lõpetatakse menetlus AT.40497 kooskõlas nõukogu 7. juuni 2004. aasta määruse (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (1), artikli 7 lõikega 2 ja jäetakse rahuldamata hageja 9. märtsi 2017. aasta kaebus (edaspidi „PGNiG kaebus“).
                  
                              —
                           
                           
                              Hageja palub otsuse tühistada osas, mis puudutab PGNiG kaebuse väiteid, mille kohaselt:
                              
                                          (i)
                                       
                                       
                                          2014/2015 talvisel hooajal piiratakse gaasitarneid tarnijatele Euroopa Liidu teatud liikmesriikides, sealhulgas hagejale, ning
                                       
                                    
                                          (ii)
                                       
                                       
                                          täiendavate gaasitarnete lepingu sõlmimine seatakse sõltuvusse lepinguga mitteseotud kohustuste saamisest, mis muu hulgas puudutavad kontrolli suurenemist Yamali torujuhtme üle.
                                       
                                    
                        
                              —
                           
                           
                              Teise võimalusena juhul, kui Euroopa Kohus leiab, et otsuse osaline tühistamine ei ole võimalik, palub hageja tühistada otsus tervikuna;
                           
                        
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et komisjon tegi otsuse, kuritarvitades võimu, kuna
                  
                              (i)
                           
                           
                              komisjon tegi faktiliselt otsuse, mille kohaselt ELTL artiklit 102 ei saa kohaldada PJSC Gazpromi või Gazprom Export LLC konkurentsivastasele tegevusele, mis on tingitud Vene Föderatsiooni riigisisesest õigusest tulenevast riigi sunnist, valel õiguslikul alusel, see tähendab määruse 773/2004 artikli 7 lõike 2 alusel koostoimes ELTL artikliga 102, mitte aga nõukogu määruse (EÜ) nr 1/2003 [EL] artiklites 81 ja 82 sätestatud konkurentsieeskirjade rakendamise kohta (2) artikli 10 alusel koostoimes ELTL artikliga 102, see tähendab eelkõige minnes mööda Euroopa Liidu liikmesriikide seisukohtadest,
                           
                        
                              (ii)
                           
                           
                              algatas menetluse AT.40497 ja viis selle läbi eesmärgiga piirata hageja õigust olla ära kuulatud ELTL artiklis 102 ja EMP lepingu artiklis 54 sätestatud menetluses (juhtum AT.39816 — eelneva turu gaasitarned Kesk- ja Ida-Euroopas).
                           
                        
            
                  2.
               
               
                  Teine väide, et komisjon tegi otsuse ilmses vastuolus ELTL artikliga 102, kuna ta tõlgendas valesti ja leidis ekslikult, et ettevõtja võib tulemuslikult tugineda „siduva õiguse“ tingimusele sellise kolmanda riigi riigisiseses õiguses, mis ei ole EL liikmesriik või EMÜ osalisriik, mis on tingimus, mis kõnealuse ettevõtja vabastab tema vastutusest konkurentsivastase tegevuse eest.
               
            
                  3.
               
               
                  Kolmas väide, et komisjon tegi otsuse, ilmselgelt rikkudes hageja õigust saada teavet ja olla ära kuulatud vastavalt määruse 773/2004 artikli 7 lõikele 1 ja artikli 8 lõikele 1, ELTL artiklile 296 ning harta artiklile 47, kuna hagejale ei antud teavet selle kohta, et komisjon võttis PGNiG kaebuse rahuldamata jätmisel Yamali torujuhtmega seotud küsimuse puhul arvesse ka Vene Föderatsiooni riigisisest õigust, ning hagejale ei edastatud selle küsimusega seoses kõiki asjakohaseid dokumente, mis kujutab endast oluliste menetlusnormide rikkumist.
               
            
                  4.
               
               
                  Neljas väide, et komisjon tegi otsuse, ilmselgelt rikkudes määruse 773/2004 artikli 7 lõiget 1 ja ELTL artiklit 296, kuna komisjon jättis üksikasjalikult analüüsimata kõik PGNiG kaebuses viidatud faktilised ja õiguslikud asjaolud ning esitas põhjendused, mis kohtul ei võimalda tõhusalt kontrollida komisjoni kasutatud diskretsiooniõigust, mis kujutab endast olulise menetlusnormi rikkumist.
               
            
                  5.
               
               
                  Viies väide, et komisjon tegi otsuse, ilmselgelt rikkudes määruse 773/2004 artikli 7 lõiget 2 koostoimes ELTL artikliga 102, kuna ta pani toime ilmse hindamisvea, mis seisneb:
                  
                              (i)
                           
                           
                              järelduses, et Prezes Urzędu Regulacji Energetyki (Poola energiaturgu reguleeriva asutuse juhataja) 19. mai 2015. aasta otsus (nr DRG-4720–2(28)/2014/2015/6154/KF) kujutab endast tõendit, millest järeldub kinnitamata etteheide Yamali torujuhtme opereerimise lepingu sõlmimise kohta,
                           
                        
                              (ii)
                           
                           
                              ebaõiges hinnangus, mis anti Gazpromi gaasitarnete laadi kohta 2014/2015 talvisel hooajal.
                           
                        
            
         (1)  ELT L 123, 27.4.2004, lk 18.
      
         (2)  EÜT L 1, 4.1.2003, lk 1; ELT eriväljaanne 08/02, lk 205.